[{"text_idx": "#000000", "text": "Liitu Viimsi Keskuse uudiskirjaga ning ole kursis ko\u0303ikide meie uudiste ja pakkumistega."}, {"text_idx": "#000001", "text": "MyFitness ootab vanemaid koos beebide ja va\u0308ikelastega trenni"}, {"text_idx": "#000002", "text": "To\u0303eliselt hea uudis spordilembelistele \u2013 nu\u0308u\u0308d on MyFitness Viimsi klubisse oodatud ka pere ko\u0303ige pisemad liikmed, sest lisaks lastele ja noortele mo\u0303eldud trennidele toimuvad alates mo\u0308o\u0308dunud su\u0308gisest treeningud ka pere ko\u0303ige pisematele ehk beebidele ja va\u0308ikelastele."}, {"text_idx": "#000003", "text": "\u201cViimsis on palju noori vanemaid ja mo\u0303te beebide ning va\u0308ikelaste treeningutest keerles meil juba ammu peas,\u201d selgitab klubi juhataja Silja Ko\u0303iv. \u201cHea meelega pakume vaheldust argipa\u0308eva nii lastele kui ka lapsevanematele ja fu\u0308u\u0308silise koormuse saavad selles tunnis mo\u0303lemad.\u201d"}, {"text_idx": "#000004", "text": "Juhataja so\u0303nul ei ole tundi tulles vaja karta, et a\u0308kki beebi hakkab nutma vo\u0303i ma ei saa hakkama. \u201cVastupidi, beebid saavad omavahel seltsida ja lisaks treenimisele saavad emad ka omavahel kogemusi jagada,\u201d julgustab Silja. \u201cMyFitness liikmele on treeningud ilma lisatasuta, mitteliikmetel on vo\u0303imalus treeningutes osaleda u\u0308hekordse sissepa\u0308a\u0308su alusel.\u201d"}, {"text_idx": "#000006", "text": "Mida kujutab endast beebide ja va\u0308ikelaste treening?"}, {"text_idx": "#000007", "text": "Beebiga vormi tund on suunatud beebide ja va\u0308ikelaste emade su\u0308nnituseelse vormi taastamisele, kus intensiivse liikumise ja to\u0303husate harjutuste kaasabil parandatakse emade fu\u0308u\u0308silist vormi. Tunnis tehakse harjutusi koos lastega ja samuti ka iseseisvalt, kasutades erinevaid treeningvahendeid. Tund aitab sisendada lapsevanemates enesekindlust ning tugevdab lapse ja vanema omavahelist sidet."}, {"text_idx": "#000008", "text": "Beebiga vormi tunnid on mo\u0303eldud eelko\u0303ige emadele, kes soovivad koos beebiga vormi saada, kuid ka isad on alati oodatud."}, {"text_idx": "#000009", "text": "Va\u0308ikelaste vo\u0303imlemise tund on mo\u0303eldud just ko\u0303ndima hakanud 1-2-aastastele va\u0308ikelastele koos vanematega."}, {"text_idx": "#000010", "text": "Mis selle trenni eesma\u0308rk on?"}, {"text_idx": "#000011", "text": "Tundide eesma\u0308rk on lapse eakohase kehalise ja liigutusliku arengu tagamine. Igas kuus o\u0303pime uusi asju vastavalt laste valmisolekule."}, {"text_idx": "#000012", "text": "Kas fu\u0308u\u0308silise koormuse saavad nii laps kui vanem?"}, {"text_idx": "#000013", "text": "Beebiga vormi tundides on koormus 60% emale ja 40% beebile."}, {"text_idx": "#000014", "text": "Hetkel toimuvad treeningud esmaspa\u0308eviti ja kolmapa\u0308eviti."}, {"text_idx": "#000015", "text": "Kui palju osalejaid tavaliselt trennis on?"}, {"text_idx": "#000016", "text": "Maksimaalselt saab u\u0308hes treeningus osaleda 12 inimest.\nMida enne trenni teadma peaks?"}, {"text_idx": "#000017", "text": "Trennide jaoks vo\u0303iks selga panna mugavad ja sportlikud riided ning kaasa vo\u0303tta joogivett."}, {"text_idx": "#000018", "text": "Vaata lisainfot ja registreeru treeningutele "}]